<classify> MTENDAJI wa Kijiji cha Manchali A, Wilaya ya Chamwino mkoani Dodoma, Mathew Sudi ameiomba Mamlaka ya Mkemia Mkuu wa Serikali kwenda kuchukua sampuli za pombe za kienyeji ili zipimwe kujulikana huchanganywa na nini ambacho huwa kichochea vitendo vya kihalifu ikiwemo ubakaji.Pombe maarufu katika kijiji hicho ni karubamba ambayo hutengenezwa kwa mchanganyiko wa hamira na sukari ambayo lita moja huuzwa Sh 500, pia pombe aina ya wanzuki na kangara.Sudi amesema hayo wakati wa kikao cha majadiliano katika mradi wa Sauti Yangu unaotekelezwa na Shirika lisilokuwa la kiserikali la Woman Wake Up Wowap.Alisema matendo mengi ya ukatili wa kijinsia yakiwamo ubakaji yanafanywa na watu waliokunywa pombe jambo ambalo linatia mashaka kuwa pombe nyingi za kienyeji huchanganywa na vitu vingine kuongeza nguvu.Mimi sielewi pombe za huku zina shida gani, tunaomba zipimwe ili ijulikane huongezwa kitu gani ambacho huchochea vitendo vya ubakaji na ulawiti. Hapa kuna tukio la kijana wa kijiji hiki, Mazengo Shilatu 28 kukabiliwa na tuhuma za kumlawiti mama yake mzazi ambapo alimvizia wakati akiwa amelala, alimkaba shingoni na chanzo cha tukio hilo ni ulevi kupindukia, alieleza mwenyekiti huyo.Amesema tayari mshtakiwa amefikishwa mahakamani na kesi inaendelea.Msaidizi wa Kisheria katika Kata ya Manchali, Julieth Kahangwa alisema kuna haja ya kufuatilia kwa kina kesi za ukatili wa kijinsia ikiwemo tukio la baba kuwabaka binti zake wawili na kuwaambukiza Virusi Vya Ukimwi kwani kuongea tu juu suala hilo haitoshi kutokana na madhara waliyopata mabinti hao.Kahangwa alisema sababu kubwa ya baba huyo kuwabaka binti zake ni ulevi wa kupindukia, lakini licha ya kukamatwa baadaye walimuona mtuhumiwa huyo mtaani na mabinti hao kwa sasa wamepelekwa mkoani Tanga.Hatuelewi huyo kesi iliishaje ishaje ila mtuhumiwa tunasikia aliachiwa na mahakama, alisema na kuongeza kuwa katika tukio la hivi karibuni kijana mkaanga chips alikamatwa kwa kulawiti watoto wawili na kesi yake iko mahakamani.Tunaweza kupata taarifa kutoka kwa wananchi, tunafuatilia watuhumiwa wanakamatwa kwa ushirikiano na raia, tunaifikisha Polisi, lakini mwisho wa siku tunakosa majibu, tulikamata kijana hapa akiwa amelawiti mtoto... mzazi wa mtoto akachukua jukumu la kumpeleka mtoto hospitali apimwe ili asipoteze ushahidi, lakini Hospitali ya Chamwino wakasema hawana vifaa vya kupima kuonesha kama mtoto amelawitiwa ikabidi mzazi arudi nyumbani, alisema msaidizi huyo wa sheria.Alisema ni jambo la kushangaza kuona hospitali inakosa huduma kwa watoto wanaofanyiwa ukatili jambo ambalo linawapa nguvu wanaofanya vitendo vya ukatili dhidi ya watoto kuendelea.Mwenyekiti wa Kijiji cha Chalinze, Hosea Cheti alisema kitendo cha Polisi kuwaachia watuhumiwa na vitendo vya ukatili ikiwemo ubakaji vinaleta uhasama.Mtu kabaka watoto wake anaachiwa ukipita anakuambia umbea wenu tu mmepata nini mambo kama haya yanawavunja moyo watoa taarifa, alisema Mario Mahinyila ambaye ni katekista wa Kanisa Katoliki Kijiji cha Chalinze.Alidai mtuhumiwa wa kuwabaka binti zake na kuwaambukiza Ukimwi, Thomas Mahinyila ni kaka yake.Alidai hakuna sababu kubwa ya msingi ya mtuhumiwa kufanya tukio hilo zaidi ya kuwa mlevi.Alisema sasa mtuhumiwa wanamuona mtaani, lakini hakuna anayefahamu kesi iliishaje kwani hakuna anayethubutu kumuuliza.Diwani wa Kata ya Manchali, Mary Mazengo alisema pombe imekuwa kichocheo kikubwa cha vitendo vya ukatili wa kijinsia.Ofisa wa Polisi kutoka Kituo cha Polisi Chamwino anayeshughulikia Dawati la Jinsia, Vaileth Ambele alisema atafuatilia na kuona kesi hiyo iliishia wapi na iliisha ishaje kwani hafahamu kesi hiyo.Hata hivyo, alisema wamekuwa wakikosa ushirikano wa wananchi kwenye kesi zinazohusu matukio ya ukatili wa kijinsia.Mtu analeta kesi kituoni, wakitoka pale wanaenda nyumbani kujadiliana wanaona hakuna haja ya kuendelea na kesi wanashindwa kutoa ushirikiano, alidai Ambele.Alipoulizwa kuhusu kesi ya baba aliyewabaka binti yake, Ofisa Maendeleo ya Jamii katika Wilaya ya Chamwino, Sophia Swai alisema mwanzoni walipata taarifa za tukio hilo na mtuhumiwa kukamatwa na kufikishwa polisi.Tumewasiliana na Ofisi ya Mwanasheria wa Serikali mkoani Dodoma, tumeomba kupewa taarifa za kesi hiyo, tukiipata tutatoa kwani hata wananchi wanahoji sababu ya mtuhumiwa kurudi uraiani huku sababu ya kuisha kwa kesi hiyo zikiwa hazijulikani, amesema ofisa maendeleo ya jamii huyo.Mratibu wa Mradi wa Sauti Yangu, Nasra Suleiman alisema mradi huo umelenga kusaidia kutokomeza ukatili dhidi ya watoto kwa kuwezesha watoto kushiriki kufuatilia na kuimarisha mfumo wa ulinzi wa mtoto kijamii na kitaifa.  <topic>: KITAIFA 